
Stavspræsident  Johan  Benthin  med  sine  to  rådgivere,  to  sekretærer  og  bagerst  højrådet. 
September  1974.  (Foto:  H.  Frederiksen) 


As  president  Johan 
Benthin  with  Hen- 
ning K.  Frederiksen  as  first 
counselor  and  Jørgen 
Schmidt  as  second 
counselor.  All  in  favour  ...« 

Det  er  den  16.  juni 
1974.  Vi  befinder  os  i  kirke- 
bygningen på  Maglegårds 
Allé  i  Søborg.  Daværende 
præsident  for  De  Tolvs  Råd 
Ezra  Taft  Benson  oprethol- 
der Københavns  Stavs  før- 
ste stavspræsidentskab  efter 
først  at  have  fået  forsamlin- 
gens godkendelse  til  at  op- 
rette en  stav  under  navnet 
København  Danmark  Stav. 

Nøjagtig  124  år  og  35  da- 
ge var  forløbet  siden  den 
første  missionær  Peter  O. 
Hansenden  11.  maj  1850 
ankom  til  København  efter- 


fulgt den  14.  juni  samme  år 
af  apostlen  Erastus  Snow  til- 
lige med  George  P.  Dykes  og 
svenskeren  John  E.  Forsgren. 

I  disse  mange  år  har  Kir- 
ken i  Danmark  været  ledet 
af  missionspræsidenter  for- 
trinsvis udsendt  fra  Kirkens 
hovedsæde  i  Utah,  og  mis- 
sionærerne var  i  stor  ud- 
strækning grenspræsidenter 
og  havde  andre  lokale  le- 
derposter. 

Nu  var  tiden  inde  til  at 
gøre  dette  område  til  en 
stav,  en  selvstændig  enhed  i 
Kirken  med  danske  ledere 
og  med  adgang  til  alle  em- 
bederne i  præstedømmet 
såsom  halvfjerds,  højpræst, 
biskop  og  patriark. 

Kirkens  ledelse  og  ud- 
vikling i  Københavns  Stav 


blev  nu  lagt  i  hænderne  på 
lokale  brødre  og  søstre.  Fire 
danske  brødre  har  indtil  nu 
tjent  som  stavpræsidenter  i 
Københavns  Stav.  Foruden 
Johan  Benthin  1974-77, 
Henning  K.  Frederiksen 
1977-83,  Richardt  Ander- 
sen 1983-1992  og  nu  Johan 
S.  Koch.  Ved  stavens  opret- 
telse fandt  præsident  Ben- 
son  ingen  stavspatriark  i 
Danmark,  men  et  år  senere 
blev  bror  Bjarne  Gram  kal- 
det til  dette  hellige  kald. 
Ved  sin  afløsning  i  1983 
blev  også  Henning  K.  Fre- 
deriksen ordineret  til  stavs- 
patriark. 

Den  største  betydning  af 
en  stavs  oprettelse  er  den 
indflydelse,  det  får  på  med- 
lemmernes udvikling. 


Som  en  forløber  for  med- 
lemmernes uddannelse  til 
at  kunne  håndtere  en  stav 
indkaldte  daværende  mis- 
sionspræsident  Levi  B. 
Thorup  til  en  distriktskon- 
ference  for  hele  Sjælland 
den  3.  september  1961,  og 
her  oprettede  han,  hvad 
han  kaldte  et  »superdi- 
strikt.« Det  vil  sige,  at  om- 
rådet øst  for  Storebælt 
blev  organiseret  som  en 
stav,  men  uden  en  stavs 
præstedømmelige  myndig- 
hed. Mødet  fandt  sted  i 
kirkebygningen  på  Prior- 
vej, og  da  vi  sad  tæt,  kun- 
ne salen  rumme  de  ca.  225 
fremmødte. 

Ifølge  medlemskartote- 
ket er  vi  ikke  siden  blevet 
ret  mange  flere  medlemmer 

Præsident  Henning  K.  Frederiksen  mødte  i  arhejdstø)  og 

tog  det  første  spadestik  på  kirkebyggeriet  i  Allerød.  April  1978. 

(Foto:  H.  Frederiksen) 


i  antal,  men  at  vi  til  stavs- 
konferencerne  nu  tæller  ca. 
900  deltagere,  viser  den  ko- 
lossale vækst  i  medlemmer- 
nes tro  og  hengivenhed  for 
Kirken. 

Mange  brødre  har  i  de 
forløbne  20  år  tjent  som  bi- 
skopper eller  i  biskopråd  og 
i  stavens  høj  råd.  Mange  sø- 
stre har  påtaget  sig  stort  an- 
svar for  ledelse  i  Hjælpefor- 
ening, Unge  Piger  og  Pri- 
mary, og  i  alle  andre  stillin- 


ger er  det  danske  brødre  og 
søstre,  som  trofast  tjener. 

Alt  dette  har  bevirket 
udvikling  og  styrke  i  famili- 
erne både  gennem  anden 
og  tredje  generation.  Blot 
som  eksempel  kan  nævnes 
familien  Andersen  fra  Alle- 
rød. Poul  Andersen  blev 
ved  stavens  oprettelse  kal- 
det og  ordineret  som  biskop 
i  Allerød  Ward.  1  1982  blev 
han  efterfulgt  af  sin  søn 
Hans  Andersen.  I  1991 


blev  den  yngste  søn  Jens 
Andersen  biskop  i  Allerød, 
og  i  1994  blev  sønnen, 
Niels  Andersen  kaldet  til 
biskop  i  Roskilde  Ward. 
Dermed  er  far  og  alle  hans 
tre  sønner  biskopper,  og  i 
tredje  generation  findes  det 
hellige  præstedømme,  og 
alle  er  aktive  i  Kirken.  Også 
andre  familier  begynder  at 
kunne  se  evangeliets  velsig- 
nelser gennem  generatio- 
ner. 


Familiernes  styrke  ses  tyde- 
ligt i  udsendelsen  af  missio- 
nærer. Før  stavens  oprettel- 
se kunne  en  ung  mand  eller 
pige  godt  komme  på  missi- 
on, og  enkelte  kom  det.  Ef- 
ter stavens  oprettelse  vok- 
sede antallet  af  udsendte 
danske  missionærer  hurtigt 
år  for  år.  Et  lille  ward  som 
Roskilde  med  dengang  50- 
60  tilstede  ved  nadvermø- 
derne havde  både  i  1981  og 
igen  i  1987  udsendt  6  missi- 
onærer samtidigt,  altså  10% 
af  de  aktive  medlemmer  var 
borte  som  fuldtidsmissionæ- 
rer.  Næsten  200  missionæ- 
rer har  indtil  nu  været  ud- 
sendt fra  staven. 

Et  mere  synligt  udtryk 
for  stavens  udvikling  er  de 
tre  kirkebygninger,  som  er 
blevet  bygget.  Efter  mange 
års  vanskelig  forberedelse 
til  byggeriet  lykkedes  det  i 
1980  at  tage  den  nye  byg- 
ning i  Allerød  i  brug.  Næ- 
ste opgave  var  en  bygning 
til  medlemmerne  i  Slagelse. 
Den  blev  fuldført  i  1982. 


Stavspræsidentskabet  plus 
ældste  Burton  med  det  første 
hold  genealogiske  missionærer. 
(Foto;  H.  Frederiksen) 

Sidste  store  byggeopgave 
var  opførelse  af  kirkebyg- 
ningen i  Roskilde.  Den 
blev  taget  i  brug  i  1987.  Al- 
le tre  bygninger  er  blevet 
udvidet  efter  få  års  forløb. 

På  Falster  har  der  gen- 
nem mange  år  været  en  lil- 
le menighed,  der  som  oftest 
fungerede  som  en  del  af  Kø- 
benhavns Gren.  Med  bro- 
der og  søster  Johansens 
hjemvenden  fra  deres  an- 
den fuldtidsmission  i  1982 
blev  Nykøbing  Falster  gren 
etableret  med  Niels  Johan- 
sen som  grenspræsident,  og 
grenen  er  stadig  voksende. 

1  Allerød  voksede  war- 
dets  medlemstal,  og  i  1991 
var  der  blevet  så  mange 
medlemmer  i  Nordsjælland, 
at  Allerød  Ward  blev  delt, 
og  Helsingør  Gren  blev  op- 
rettet med  Allerød  Wards 
tidligere  biskop  Benny 
Christensen  som  grenspræ- 
sident. Også  her  kommer  et 
voksende  antal  til  møderne. 

I  1978  blev  det  genealo- 
giske uddragningsprogram 
introduceret  i  Københavns 
Stav  som  det  første  sted  i 
Europa  uden  for  engelskta- 
lende områder.  Søskende 
blev  kaldet  som  genealogi- 


Stavspræsidenteme  Richardt 
Andersen  og  Johan  S.  Koch 
omgivet  af  deres  rådgivere. 

(Foto:  TD) 


ske  missionærer  og  afskrev 
fra  mikrofilm  af  kirkebøger 
dåb  og  vielser,  der  blev  ind- 
sendt til  templerne.  Indtil 
nu  er  der  af  disse  medlem- 
mer indsendt  flere  hundre- 
de tusinde  af  disse  ordinan- 
cer  til  templerne.  Søster 
Jytte  Martinussen  har  som 
den  eneste  deltaget  som  ge- 
nealogisk missionær  fra 
1978  til  nu.  Dette  uddrag- 
ningsarbejde  fortsætter  om 
end  med  mindsket  styrke. 

Et  nyt  tiltag  til  fremme 
af  den  genealogiske  forsk- 
ning skete  i  1982,  hvor  et 
slægthistorisk  center  opret- 
tedes i  kirkebygningen  på 


Stavspræsident  Henning  K. 
Frederiksen  med  I .  rådgiver 
Johan  Koch(tv)  og  2.  rådgiver 
Amt  Valgren.  Marts  1977 
(Foto:  H.  Frederiksen) 


Priorvej  under  søster  Lis 
Jansens  ledelse.  Dette  cen- 
ter får  en  voksende  betyd- 
ning og  besøges  af  stadig 
flere  slægtsforskere,  med- 
lemmer såvel  som  ikke- 
medlemmer.  1  Slagelse  og  i 
Rønne  er  der  nu  oprettet 
lignende  centre. 

En  af  velsignelserne  for 
medlemmerne  i  en  stav  er, 
at  apostle  og  andre  general- 
autoriteter jævnligt  kom- 
mer til  stavens  konferencer, 
og  i  dagene  3-5  august  1976 
afholdt  kirken  en  område- 
konference i  København, 
hvor  kirkens  præsident 
Spencer  W.  Kimball  deltog 
sammen  med  flere  autorite- 
ter. Mødedeltagerne  kom 
fra  hele  Skandinavien. 

Og  de  unge  i  staven  stu- 
derer skrifterne,  løber  og 
springer  på  basketballbaner- 
ne og  danser  sålerne  ud  af 
skoene.  Under  Søster  Mari- 
on Andersons  sikre  og 
utrættelige  ledelse  har  Mor- 
mondanseme  år  efter  år  for- 


nøjet og  begejstret  tusinder 
af  tilskuere  i  ind-  og  udland 
med  deres  squaredans  og  på 
den  måde  gjort  kirkens 
navn  kendt. 

Til  dagligt  kan  det  være 
svært  at  se  bevægelserne  i 
en  organisation,  men  når 
man  har  levet  med  i  Kø- 
benhavns Stavs  små  og  sto- 
re begivenheder  fra  dens 
begyndelse,  kan  man  tyde- 
ligt i  historiens  lys  se  den 
store  velsignelse,  stavens 
oprettelse  har  været  for  de 
hellige  i  dette  område  af 
den  verdensomspændende 
Jesu  Kristi  Kirke  af  Sidste 
Dages  Hellige. 

Jakobs  Hus  skal  i  vore 
dage  indsamles  til  »Zion  el- 
ler dens  stave«  (L&P 
109:39).  Og  stavene  skal 
kaldes  »Zions  styrke«  (L&P 
101:21).  Jeg  føler,  at  Kø- 
benhavns Stav  er  en  »Zions 
styrke.« 

Jeg  takker  Herren  for  le- 
dere i  stav,  ward  og  grene 
og  for  alle  mine  søskende, 
som  opretholder  denne  Zi- 
ons stav  gennem  deres 
utrættelige  virke  for  sand- 
hedens sag. 

Henning  K.  Frederiksen,  pa- 
triark i  Københavns  Stav,  er 
medlem  af  Roskilde  Ward. 

900  medlemmer  samles 
til  konference  i  København 


Ældste  Hugh  W.  Pin^ 
nock,  medlem  af  De 
Halvfjerds'  Første 
Kvorum,  præsiderer 
over  Københavns 
stavskonference  den 
23.-24.  april  1994 


Budskab 

fra  Kirkens  ledere 

Atter  engang  dannede  Høje 
Gladsaxe  skolernes  festsal 
ramme  om  Københavns 
stavskonferences  hovedmø- 
de.  Til  stede  var  Ældste 
Hugh  W.  Pinnock,  medlem 
af  De  Halvfjerds'  Første 
Kvorum.  Temaet  for  konfe- 
rencens hovedmøde  var 
»Kom  kun  til  Herren.« 

Præsident  Pinnock,  der 
netop  var  vendt  hjem  fra 
generalkonferencen  i  Salt 
Lake,  bragte  med  sig  et 
budskab  fra  Kirkens  ledere 
til  alle  medlemmer  verden 
over. 

—  Københavns  Stav  er 
en  af  de  første,  der  får  dette 
budskab  at  høre,  sagde  præ- 
sident Pinnock. 

Dette  budskab  fokusere- 
de på  Kirkens  fundamentale 
principper. 

-  Vi  ledes  i  dag  af  en  le- 
vende profet,  sagde  ældste 
Pinnock. 

Præsident  Benson  kæm- 
per. Han  lever  i  sit  livs  af- 
ten, sagde  præsident  Pin- 
nock, men  det  faktum,  at 
han  stadig  lever,  betyder,  at 
hans  budskab  stadig  er  gyl- 


digt. Profeten  har  sagt,  at  vi 
skal  studere  i  Mormons 
bog. 

Fundamentale  principper 

Ældste  Pinnock  fortsatte 
med  at  gennemgå  de  funda- 
mentale principper  Kirkens 
ledere  ønsker,  vi  som  kirke 
skal  lægge  vægt  på. 

1.  Alle  mænd  over  18 
bliver  ordineret  til  Det  Mel- 
kisedekske  Præstedømme.  2. 
Kirken  ledes  af  præstedøm- 
met. 3.  Inspireret  ledelse 
gennem  vore  møder  i  Kir- 


ken. 4.  Undervis  i  og  bevar 
Kirkens  eksisterende  lær- 
domme. 5.  Pas  på  alle  flok- 
kens medlemmer.  6.  Udgive 
og  uddele  hellige  skrifter,  og- 
så ord  fra  levende  profeter 
(kirkeblade).  7.  Forkynde 
evangeliet.  8.  Besøge  vore 
templer.  9.  Tage  os  af  de  fat- 
tige og  de  trængende.  10. 
Modtage  og  betale  tiende  og 
offerydelser.  1 1 .  Personlige 
optegnelser  og  familieopteg- 
nelser. 12.  Kirkediciplin. 

—  Vi  skal  ære  vores  pag- 
ter, sagde  ældste  Pinnock. 


Ældste  Hugh  W.  Pinnock, 
førsterådgiver  i  områdepræsi- 
dentskabet. 

Det  er  vigtigt  at  vi  ikke  tje- 
ner af  selviske  årsager,  men 
fordi  vi  ønsker  at  tjene  Her- 
ren. Dette  liv  er  vores  ene- 
ste chance  her  på  jorden. 
Derfor  må  vi  gøre  alt,  hvad 
vi  kan  nu.  Det  er  kun  i  dag, 
at  vi  kan  udarbejde  vores 
egen  frelse,  rådede  ældste 
Pinnock. 

Familie  og 
ægteskabet  angribes 
Stavspræsident  Johan  S. 
Koch  talte  om  familieenhe- 
der og  ægteskabet.  Han  ad- 
varede stavens  medlemmer 
og  sagde,  at  hvis  han  på  no- 
gen måde  skulle  prøve  at 
nedbryde  denne  kirke,  ville 
han  gøre  det  gennem  ægte- 
skaberne. 

-  Satan  sover  ikke  om 
natten  og  holder  ikke  ferie. 
Nej,  han  arbejder  tværti- 
mod dag  og  nat,  sagde  præ- 
sident Koch.  Han  opfordre- 
de stavens  ægtepar  til  at 
bede  for  hinanden  og  tale 
pænt  til  hinanden,  og  han 
udtalte,  at  det  ikke  var  i  or- 
den at  flirte  med  nogen 
som  helst  anden  end  sin 
ægtefælle. 

Fokus  på  børn 

Andenrådgiver  i  stavspræsi- 
dentskabet,  Torben  Eng- 
bjerg, talte  om  Kirkens  nye 
program,  »Fokus  på  børn«. 

-  Vi  som  forældre  har 
hovedansvaret  for  vores 

børn,  sagde  præsident  Eng- 
bjerg. I  wardet  er  det  bi- 
skoppen. Desværre  er  der  i 
øjeblikket  en  tendens  til  at 
folk  siger  nej  tak  til  kaldel- 
ser. Specielt  når  det  drejer 
sig  om  børnene.  Nogle  siger 
nej  af  årsager,  der  er  forståe- 
lige. Det  er  ok,  men  at  sige 
»jeg  vil  gerne  have  en  pau- 
se,« eller  »jeg  har  brug  for 
at  slappe  lidt  af,«  det  er  ik- 
ke ok,  sagde  præsident  Eng- 
bjerg. Det  må  vi  omvende 
os  fra. 

-  Jeg  synes  ikke,  vi  kan 
sidde  en  uge  i  templet  og 
love  at  give  alt  til  Herren, 
og  så  den  næste  uge  sige 
nej  tak  til  en  kaldelse. 

-  Vores  lamper  vil  lang- 
somt blive  tømt. 

Vores  mål  burde  være  at 
blive  lige  som  børn,  så  vil 
vi  komme  nærmere  til  Her- 
ren, sluttede  Præsident 
Engbjerg. 

o 

Andelig  rejse 

Ældste  Ingvar  Olsson,  regi- 
onalrepræsentant for  Dan- 
mark og  Sverige  talte  om  at 
komme  til  Kristus.  Dette 
betegnede  han  som  en  ån- 
delig rejse.  Han  sammenlig- 
nede denne  åndelige  rejse 
med  den  mere  fysiske  rejse, 
der  fandt  sted  i  Mormons 
Bog,  og  han  opfordrede  os 
til  at  tilegne  os  samme  tål- 
mod og  lydighed  udvist  i 
Mormons  Bog  på  vores  ån- 
delige rejse. 

-  Stien,  der  fører  til  Gud 
er  lige  og  trang,  så  trang  at 
der  kun  kan  gå  en  ad  gan- 
gen, sluttede  ældste  Olsson. 

Musikken  ved  konferen- 
cens hovedmøde  bestod  af 
et  ungdomskor  fra  hele  sta- 
ven, der  dejligt  sang  Him- 
melske Fader  og  Helamans 
hær. 

Og  når  prøvelserne 
bliver  svære 

Lære  og  pagter  122:7:  »Alt 
dette  skal  give  dig  erfaring 
og  tjene  dig  til  dit  bedste« 


var  temaet  for  lørdagens  fi- 
reside  i  kirken  på  Magle- 
gårds Allé. 

Førsterådgiver  i  stavs- 
præsidentskabet  Jens  Kri- 
stoffersen talte  over  emnet, 
»når  prøvelserne  bliver 
svære.«  Ingen  ved,  hvordan 
det  føles  at  gå  alene  hjem 
efter  et  møde,  hvis  de  ikke 
selv  har  prøvet  det,  iiidled- 
te  præsident  Kristoffersen 
og  fortsatte  med  at  tale  til 
alle,  der  følte  sig  prøvet  og 
sluttede  med  at  sige,  at  vi 
ikke  er  alene. 

Søster  Susanne  Perkins, 
Københavns  3.  Ward,  talte 
om  at  vende  prøvelser  til 
en  velsignelse  og  opfordre- 
de til  at  styrke  vore  vidnes- 
byrd nu,  så  vi  kan  trække 
på  den  viden,  vi  har,  når 
det  bliver  nødvendigt. 

Hjælpeforeningens  præ- 
sidentinde  i  staven,  Birgit 
Bendeke  talte  om  prøvelser 


under  sygdom  og  troen  på 
helbredelse. 

Søster  Anderson,  missi- 
onspræsidentens  hustru, 
opfordrede  os  til  ikke  at 
glemme  de  nye  medlemmer 
iblandt  os. 

-  Så  mange  kræfter  og 
midler  er  brugt  på  at  bringe 
dem  ind  i  folden,  at  det  er 
tvingende  nødvendigt,  at  vi 
gør  vores  del  for,  at  de  føler 
sig  velkomne  og  godt  tilpas 
iblandt  os,  sagde  søster  An- 
derson. 

Positivt  livssyn 

Ældste  Olsson  opfordrede 
medlemmerne  til  at  have  et 
positivt  livssyn  og  fortalte 
om  en  mand  på  98,  der  øn- 
skede at  abonnere  på  et 
blad.  Han  bestilte  et  10  års 
abonnement,  da  det  var  bil- 
ligere. 

-  Vi  bestemmer  selv, 
hvor  lykkelige  vi  skal  være. 


Vi  skal  ikke  kun  håbe  på  en 
lykkelig  og  lys  fremtid  og  så 
leve  hver  dag  i  elendighed, 
sagde  ældste  Olsson  og  til- 
føjede, at  jo  tættere  vi  hol- 
der os  til  Herren,  jo  bedre 
forstår  vi,  hvordan  vi  skal 
leve. 

Ældste  Pinnock  afslutte- 
de aftenens  møde.  Han  ud- 
trykte Kirkens  lederes  be- 
kymring over  samfundets 
stigende  opløsning.  Derfor 
ønsker  man,  at  vi  som  med- 
lemmer lægger  mere  vægt 
på  nogle  ganske  fundamen- 
tale principper.  De  funda- 
mentale principper,  vi  som 
personer  bør  beskæftige  os 
med,  er  følgende:  1.  At  vi 
som  individer  skal  tænke 
på  Gud  og  Jesus  og  den 
Helligånd  og  udvikle  en 
kærlighed  til  dem.  2.  Prøve 
at  blive  som  Kristus. 

-  Vi  har  altid  talt  om  at 
komme  til  Kristus,  det  er 
ikke  noget  nyt.  Nu  er  det  et 
princip,  sagde  ældste  Pin- 
nock. 

3.  Adlyde  befalingerne.  1 
vores  skiftende  verden  er 
det  nødvendigt  at  vi  af  pro- 
feterne og  lederne  bliver 
undervist  i,  hvordan  vi  skal 
adlyde  befalingerne.  4.  Ind- 
gå og  overholde  hellige 
dåbspagter.  5.  Omvendelse. 

6.  Bede  hyppigt,  studere  i 
skriften,  faste  og  meditere. 

7.  Tjeneste.  8.  Pleje  vores 
familier.  9.  Hjælpe  vores 
forfædre. 

-  Disse  fundamentale 
principper  er  det  som  Kir- 
kens øverste  ledere  ønsker, 
at  vi  skal  arbejde  på  lige  nu, 
sluttede  ældste  Pinnock. 

Musikken  ved  lørdagens 
møde  blev  leveret  af  et 
kvindekor  sammensat  af  sø- 
stre fra  hele  staven.  De  sang 
»Kærlighed  udholder  alt,« 
og  »Følg  kun  hans  lys.« 

Red. 


Stavpræsident  Johan  S.  Koch 
og  søster  Koch. 

Dødehavsteksteme  -  en  bombe 
under  kristendommen? 


Der  er  i  den  seneste 
tid  udgivet  bøger  og 
TV-programmer  der 
har  hævdet,  at  Døde- 
havsteksteme viste, 
at  Jesus  ikke  var 
Guds  Søn.  Det  er 
fuldstændigt  forkert! 


Flere  forskere  og  jour- 
nalister (er)  i  den  nye- 
ste tid  faldet  for  fristelsen  at 
genoplive  hypotesen  om 
sammenhængen  mellem 
Qumran-samfundet  og  den 
ældste  kristendom.  De 
hævder  ligefrem,  at  Døde- 
havsteksteme de  facto  er 
forfattet  i  tiden  efter  Jesu 
fødsel,  og  at  forskellige  per- 
soner, der  også  berettes  om 
i  Det  Nye  Testamente,  op- 
træder under  dæknavn  i 
Dødehavsteksteme.  Man  er 
ganske  vist  ikke  enige  om, 
hvem  der  er  omtalt:  om  det 
er  Jesus  selv  eller  hans  bro- 
der Jakob  eller  Paulus  eller 
andre,  for  trods  alt  kender 
man  kun  dæknavnene. 

Til  gengæld  er  man  eni- 
ge om,  at  forskeme  har 
vidst  det  hele  tiden;  men  de 
har  kun  forsøgt  at  skjule 
sandheden,  der  kort  og 
koncist  går  ud  på,  at  Døde- 
havsteksteme viser,  at  Jesus 
ikke  var  Guds  Søn,  men 
kun  et  menneske,  og  at  kri- 
stendommen derfor  bygger 
på  en  myte,  dvs.  en  løgn. 
Derfor  udgør  Dødehavstek- 
steme en  bombe  under  kri- 
stendommen, mener  de  på- 
gældende. 


o 

Årsagen  til,  at  sådanne  tan- 
ker igen  er  blevet  populære, 
hænger  givetvis  sammen 
med  problemerne,  der  har 
knyttet  sig  til  udgivelsen  af 
Dødehavsteksteme,  og  spe- 
cielt med  det  faktum,  at  ty- 
ve procent  af  dem  endnu 
ikke  er  alment  tilgængelige. 
Kommissionen,  der  i  sin  tid 
blev  nedsat  for  at  udgive 
dem,  har  arbejdet  mere  end 
langsomt,  så  det  er  nærlig- 
gende at  mene,  at  medlem- 
merne må  have  noget  at 
skjule,  og  hvad  kan  teologer 
finde  på  at  skjule  andet  end 
ting,  der  vil  sætte  spørgs- 
målstegn ved  kristendom- 
mens sandhed! 

Derfor  er  der  opstået  en 
myte  om,  at  Vatikanet  har 
undertrykt  udgivelsen  af 
Dødehavsteksteme,  samt  at 
den  videnskabelige  enighed 
skyldes  uviljen  til  at  slippe 
sandheden  løs. 


Rigtigt  er  det,  at  arbejdet 
med  offentliggørelsen  er  gå- 
et meget  trægt.  Det  er  også 
rigtigt,  at  kommissionens 
medlemmer  som  drager  har 
vogtet  på  deres  skatte  og 
kun  sjældent  har  givet  an- 
dre forskere  mulighed  for 
indblik  i  det  materiale,  der 
endnu  ikke  var  udgivet. 
Kommissionen  er  derfor 
selv  pga.  sit  hemmeligheds- 
kræmmeri skyld  i,  at  dens 
videnskabelige  hæderlighed 
er  blevet  anfægtet;  men  det 
betyder  ikke,  at  dens  kriti- 
kere har  mere  ret  af  den 
grund:  En  and  er  og  bliver 
en  and! 

For  at  Dødehavstekster- 
ne  skal  have  noget  med  kri- 
stendommen at  gøre,  må  de 
være  fra  tiden  efter  Kristi 
fødsel;  men  helt  nye  tekni- 
ske undersøgelser  af  det  ma- 
teriale, som  teksterne  er 
skrevet  på,  viser  entydigt, 


at  alle  tekster  er  fra  tiden 
inden,  fra  det  2.  og  1.  år- 
hundrede f.  Kr. 

Så  er  det  ligegyldigt, 
hvilke  andre  argumenter, 
man  søger  at  føre  i  marken 
for  at  vise  en  forbindelse: 
Tekster  fra  den  førkristne 
tid  kan  nu  engang,  uanset 
hvordan  man  vender  og 
drejer  sagen,  ikke  være  for- 
fattet af  kristne,  og  Jesus 
kan  ikke  være  omtalt  i  tek- 
ster, der  var  afsluttet  og 
nedskrevet  inden,  han  blev 
født. 

Sandsynligvis  er  der  no- 
gen, der  har  tjent  en  god 
sum  penge  på  at  fremsætte 
teorier,  der  benægter  det 
klare  faktum,  at  der  ikke 
boede  kristne  i  Qumran. 
Det  får  være,  og  forhåbent- 
lig får  de  glæde  af  deres  ge- 
vinst. Mere  seriøse  viden- 
skabsmænd og  -kvinder  har 
et  større  og  interessantere 
projekt  foran  sig:  at  få  det 
resterende  materiale  fra 
Qumran  udgivet,  så  almin- 
delige mennesker  selv  kan 
læse  dem  og  danne  sig  de- 
res mening  herom.  Da  alle 
tekster  nu  er  tilgængelige 
for  videnskabsmændene,  er 
vi  i  fuld  gang  med  dette  ar- 
bejde. 

Niels  Peter  Lemche 
Professor,  dr.  theol.  ' 
Institut  for  Bibelsk  Eksegese, 
Københavns  Universitet 

Uddrag  af  kronik  i  Berligske 
Tidende,  søndag  d.  8.  maj 
1994. 

Gengivet  med  tilladelse  fra 
Berlingske  Tidende 

SUPERKONCERT  I 
KØBENHAVN 


»Were  in  the  money,«  fra  Broadway  musicalen  »42nd  street.«  (Foto:  Lena  Pang) 


Der  er  to  ting,  der  vi- 
ser os,  at  foråret  er  på 
vej.  Fuglenes  kvidren  tager 
til  ude  i  landskabet,  og  i  kir- 
ken lægges  der  op  til  forårs- 
koncerter. Og  når  så  bøgen 
endelig  springer  ud,  kulmi- 
nerer det  hele,  og  begge  de- 
le kan  nydes  i  fulde  drag. 

Billetterne  revet  væk 

1  Københavns  Stav  blev 
forårskoncerten  afholdt 
over  to  dage,  nemlig  d.  29. 
og  30.  april  i  stavsbygnin- 
gen  på  Maglegårds  Allé. 


Grunden  til  at  hele  to  kon- 
certer blev  afholdt,  var  den 
utrolige  interesse,  som  blev 
vist,  allerede  den  første  dag 
billetterne  var  klar.  Folk 
kom  fra  hele  staven  og  bad 
om  ekstra  billetter  til  ven- 
ner, familie  og  andre,  som 
de  ville  invitere  til  koncer- 
ten. Så  musikkomiteen 
måtte  i  al  hast  arrangere  en 
ekstra  koncert  d.  29.  april. 
På  den  måde  kunne  over 
1 100  mennesker  overvære 
forårets  koncert:  Fra  Bach 
til  Broadway. 


Fra  Bach  til  Broadway 

Temaet  spændte  fra  de  klas- 
siske toner  til  de  mange  po- 
pulære Broadwaymelodier, 
vi  alle  kender.  Ind  imellem 
krydret  med  operette,  Dis- 
neysange og  negrospiritu- 
als. 

Alle  sejl  var  sat  til  for  at 
gøre  det  til  en  begivenhed, 
som  ville  kunne  tilfredsstil- 
le de  mange  musikelskere  i 
staven.  Scenen  blev  spe- 
cialbygget, så  den  kunne 
rumme  det  40-mands  store 
kvindekor,  og  kirkesalens 


flygel  skulle  også  benyttes. 
Det  vejer  300  kg,  så  derfor 
skulle  det  lige  bæres  ind  til 
scenen  og  placeres  på  end- 
nu en  specialbygget  udbyg- 
ning. 

Koncerten  blev  en  helt 
fantastisk  succes.  550  til- 
skuere kom  begge  aftener, 
og  der  har  været  ca.  300  ik- 
ke-medlemmer  til  de  to 
koncerter.  Det  viser,  at  når 
der  bliver  lavet  arrange- 
menter i  kirken  af  en  vis 
kvalitet,  er  medlemmerne 
ikke  bange  for  at  inviterer 

deres  venner  med.  Som  et 
medlem  af  3.  Ward  sagde: 
'Vi  havde  inviteret  9  af 
vores  bekendte  med  til  kon- 
certen, og  bagefter  tog  vi 
hjem  til  os  og  spiste  natmad 
og  hyggede  os  til  kl.  1  om 
natten.  Her  fik  vi  talt  en  hel 
del  om  Kirken,  og  2  af  dem 
vil  gerne  med  til  vore  møder 
om  søndagen.  Koncerten  var 
en  virkelig  god  måde  for  os 
at  vise,  hvad  Kirken  står  for. 


Dette  var  også  den  generel- 
le holdning  blandt  medlem- 
merne, og  de  fleste  gav  ud- 
tryk for,  at  koncerten  var 
med  til  at  give  de  besøgen- 
de indtryk  af  en  utrolig  ak- 
tiv kirke. 

Medvirkende  fra 
hele  staven 

De  medvirkende  i  showet 
var  fra  hele  staven,  og  Su- 
sanne Perkins,  3.  Ward,  var 


den  kunstnerisk  ansvarlige 
og  imponerede  alle  med  sin 
energi  for  at  skabe  de  ulti- 
mative rammer  omkring 
koncerten. 

Hun  har  stor  erfaring  fra 
USA  inden  for  det  musikal- 
ske, og  den  brugte  hun  til 
at  stable  hele  det  store 
show  på  benene. 

Kvindekoret  sang  i  før- 
ste afdeling  flere  flotte  san- 
ge, bl.a.  en  helt  forrygende 


katteduet.  Tom  Ahlmann, 
Slagelse  Gren,  viste  sit  ta- 
lent inden  for  opera,  og 
Michael  Sprehn,  1.  Ward, 
imponerede  alle  med  sin 
udgave  af  en  russisk  rapsodi 
på  flyglet.  Fra  Allerød 
Ward  spillede  søstrene 
Klestrup  og  Osip  Frolov  en 
trio  på  violin,  fløjte  og  kla- 
ver. 

Anden  afdeling  var  hel- 
liget Broadwaymelodier,  og 


Young  ff.rls,  under  ledelse  af  Thea  Hansen  og  Julie  Bemskov. 
(Foto:  Lena  Pang) 

Gruppen  Girl  Ambassadors 
i  bedste  Broadwaystil. 
(Foto:  Lena  Pang) 


Herregruppen  forvandledes 
til  negre  og  imponerede  alle 
med  deres  negro  spirituals. 
(Foto:  Lena  Pang) 


her  fik  vi  et  gensyn  med 
Girl  Ambassadors,  en  pige- 
gruppe, som  nu  efter  adskil- 
lige børn  og  flere  kilo,  gen- 
oplivede deres  sange,  fra 
dengang  de  huserede  i  Kø- 
benhavns Stav.  Nicolai 
Victor,  3.  Ward,  smeltede 
alle  pigehjerter,  da  han  sang 
»Somewhere  over  the  rain- 
bow.«  Børn  fra  3.  Wards 
Primary  høstede  aftenens 
største  bifald,  da  de  fremfør- 


te et  Disneypotpourri  på 
engelsk. 

Som  konferencier  var 
Finn  Lykkegård  fra  Slagelse 
et  festligt  midtpunkt  og 
bandt  koncerten  sammen, 
som  om  han  aldrig  havde 
lavet  andet. 

Koncerten  vist  i  Roskilde 

Lørdagen  efter  blev  koncer- 
ten vist  i  Roskilde  i  anled- 
ning af  det  helt  specielle  ar- 


rangement, som  wardet 
havde  i  forbindelse  med 
udgivelsen  af  »familieavi- 
sen.« 

Sammen  med  den  forry- 
gende barbershopgruppe, 
der  imponerede  alle  ved 
forårskoncerten,  var  Susan- 
ne i  Midtsjællands  TV  for 
at  lave  PR  for  koncerten, 
der  blev  afholdt  på  Roskil- 
de Amtgymnasium. 

Der  er  ingen  tvivl  om,  at 


Københavns  Stav  med  den- 
ne koncert  har  lagt  et  højt 
niveau,  som  gerne  skulle  vi- 
se sig  i  de  kommende  år. 
Kirken  har  mange  musikal- 
ske talenter,  og  det  er  dej- 
ligt, at  de  kan  vise,  hvad  de 
kan  i  et  sådant  strålende  ar- 
rangement. 

Henrik  Als,  medlem  af  Kø- 
benhavns 3.  Ward,  arbejder  i 
wardets  aktivitetskomité. 


Barbershopgruppen  synger  »Ain't  she  sweet. 
(Foto:  Lena  Pang) 


Finalen  med  alle  de  optrædende  i  anden  halvdel  af  showet. 
(Foto:  Lena  Pang) 

De  fleste  nyomvendte  er  unge 


Vil  vi  øge  antallet  af  døbte,  må  vi 
komme  de  unge  i  tale,  viser  ny  undersøgelse  fra  Gøteborg 


En  undersøgelse  foretaget 
tornylig  af  br.  Birger 
Sandum,  der  er  leder  af  af- 
delingen for  medlemsopteg- 
nelser  og  statistik  ved  Kir- 
kens forvaltningskontor  i 
Gøteborg,  viser,  at  ca.  27 
procent  af  de  nulevende 
sidste  dages  hellige  er  ble- 
vet døbt  som  8-årige. 

-  Undersøgelsen  er 
interessant,  fortæller  bror 
Sandum.  For  den  viser,  at 
de  fleste,  der  bliver  om- 
vendt til  Kirken,  for  kvin- 
dernes vedkommende  er  i 
aldersgruppen  fra  15  til  24 
år  og  for  mændenes  ved- 
kommende i  aldersgruppen 
fra  20  til  30  år. 

-  Undersøgelsen  viser 
også,  at  tilgangen  af  kvin- 
der og  mænd  er  næsten  lige 

Grafen  viser  at  langt  den 
overvejende  del  af  Kirkens 
medlemmer  i  Norden  blev 
døbt  enten  somme  S-årige  el- 
ler blev  omvendt  til  Kirken 
som  15  til  30  årige.  (Kilde 
CMLS  okt.  1993). 


stor  i  de  nævnte  dåbsaldre. 
Det  er  først  når  vi  kommer 
op  i  de  lidt  ældre  årgange, 
at  der  generelt  er  næsten 
dobbelt  så  mange  kvinder 
som  mænd,  der  tilslutter  sig 
Kirken. 


Redskab 

til  missionærerne 

Man  må  altså  konkludere, 
at  Kirkens  budskab  primært 
accepteres  af  unge  i  alderen 
fra  15  til  30  år,  samt  at  vi 
burde  tilpasse  vores  præsen- 


tation af  evangeliet,  så  den 
forstås  af  de  unge  i  samfun- 
det i  disse  aldersgrupper, 
hvis  vi  ønsker  at  få  succes 
med  vores  missionering. 

CG 

Tempelklæder  købes  ved  templet 


Fra  den  1.  juli 
1994  ophører  det 
direkte  salg  af 
tempelklæder 
(garments)  fra 
Distributionscen- 
tret i  Lynge. 


Efter  færdiggørelsen  af 
den  nye  filial  ved  temp- 
let i  Stockholm  vil  alt  direk- 
te salg  af  tempelklæder  blive 
flyttet  fra  Distributionscen- 
tret i  Lynge  til  Stockholm. 

Det  er  dog  stadig  muligt 
at  købe  gennem  den  lokale 
enheds  tempelklædningsre- 


præsentant,  som  har  de 
nød  vend  ige  bes  t  i  1 1  i  ngssc  J  ler 
og  også  gerne  er  behjælpe- 
lig med  råd  og  vejledning. 

Bestillinger  bør  så  vidt 
muligt  ledsage  enhedens 
månedlige  portofrie  bestil- 
ling, da  alle  øvrige  bestillin- 
ger fremover  vil  blive  på- 


lagt et  porto-/ekspediti- 
onsgebyr  på  kr.  25,-. 

Disse  ændringer  træ- 
der som  sagt  i  kraft  pr. 
1.  juli  og  skyldes  et  sta- 
digt voksende  arbejds- 
pres og  en  voldsom  stig- 
ning i  portoudgifter. 
Nordisk  Distrib.  Center 

Elsket  søster 
fylder  90 


Mary  Windfeldt  Kaiser,  tidligere 
redaktør  for  Stjernen,  fejrede  i  maj 
måned  sin  90  års  fødselsdag 


Det  er  ikke  hver  dag  at 
en  trofast  søster  fylder 
90  år.  Det  gjorde  søster  Ma- 
ry Kaiser,  medlem  af  Kø- 
benhavns 3.  Ward,  d.  12. 
maj  1994.  Kirkenyt  ønsker 
at  hylde  søster  Kaiser  og 
ønsker  hende  tillykke  på  al- 
le kirkenyts  læseres  vegne. 

Medlem  før 
Anden  Verdenskrig 

Søster  Kaiser  blev  medlem 
af  Kirken  i  1932  i  Køben- 
havn. Hendes  tilkommende 
mand  var  medlem,  og  tog 
hende  med  i  kirken. 

Mary  er  en  af  de  få,  der 
som  medlem  af  Kirken  har 
oplevet  krigen  i  Danmark. 
Hun  er  også  en  af  de  få,  der 
blev  her,  selv  om  alle  hen- 


des venner  på  daværende 
tidspunkt  immigrerede  til 
USA. 

Mary  Kaiser  blev  en 
utrolig  arbejdskraft  for  Kir- 
ken i  løbet  af  krigsårene. 

Da  alle  amerikanske 
missionærer,  inklusiv  missi- 
onspræsidenten,  blev  kaldt 
hjem  ved  krigens  begyndel- 
se, blev  Kirkens  trivsel 
overladt  til  lokale  søskende. 
Danmark  fik  på  daværende 
tidspunkt  en  dansk  missi- 
onspræsident,  Orson  B. 
West,  og  Mary  Kaiser  blev 
kaldet  til  at  være  hans  se- 
kretær. Under  hele  krigen, 
indtil  man  kunne  få  kon- 
takt med  Salt  Lake  City, 
varetog  Mary  Kaiser  en  se- 
kretærs pligter.  Alle  rappor- 


ter missionen  normalt  hav- 
de udfyldt,  blev  fortsat  for- 
beredt af  Mary  Kaiser.  Det 
betød,  at  alt,  hvad  der  var 
sket  i  Kirken  i  de  år,  krigen 
stod  på,  fuldt  ud  kunne  do- 
kumenteres, takket  være  en 
samvittighedsfuld  og  kom- 
petent sekretær. 

Arbejdede  for  Kirkens 
kontor 

Søster  Kaiser  var  imidlertid 
meget  interesseret  i  littera- 
tur og  sprog.  Hun  havde  al- 
tid, også  som  barn,  næsen  i 
en  god  bog.  Al  denne  viden 
fik  hun  god  brug  for,  da  hun 
senere  blev  involveret  i 
oversættelse  af  Kirkens  lek- 
tiehæfter og  meget  andet 
materiale. 

1  1951  blev  søster  Kaiser 
redaktør  for  Stjernen,  og 
den  post  varetog  hun  lige 
til  1971,  hvor  indholdet  af 
bladet  blev  bestemt  af  re- 
daktører i  Salt  Lake  City, 
og  bladet  blev  trykt  i 
Frankfurt.  Indtil  da  stod 
Mary  for  udgivelsen  af  bla- 
det. Mary  både  skrev  artik- 
lerne og  oversatte  materia- 
let fra  engelsk,  og  stod  iøv- 
rigt  også  for  bladets  layout. 
Dengang  -  i  1951  -  foregik 
al  oversættelse  i  hånden,  og 
man  skrev  på  gamle  skrive- 
maskiner, man  i  dag  ville 
rynke  på  næsen  af. 


Fungerede  som  tolk 

Mary  Kaiser  blev  også  brugt 
som  tolk,  hver  gang  der 
kom  udenlandske  gæster  på 
besøg. 

Foruden  de  mange  lek- 
tiehæfter og  artikler  har  sø- 
ster Kaiser  også  oversat  bo- 
gen: Guds  rige  genoprettet, 
af  Carter  E.  Grant. 

1  årenes  løb  har  Mary 
også  udviklet  en  lyrisk  åre, 
og  hun  har  således  oversat 
flere  af  salmerne  i  vores 
sangbog,  bl.a.  Frelseren 
bød. 

Slægtsforsknings  ekspert 

Som  de  fleste  medlemmer  af 
Københavns  Stav  ved,  er 
søster  Kaiser  lidt  af  en  eks- 
pert på  det  genealogiske 
område.  Hun  har  med  stor 
flid  samlet  oplysninger  om 
sin  slægt  og  har  fulgt  sine 
rødder  helt  tilbage  til  1500- 
tallet.  Om  sin  slægt  har  Ma- 
ry Kaiser  udgivet  to  bøger, 
der  vidner  om  megen  forsk- 
ning og  genealogisk  indsigt. 

Søster  Kaiser  er  i  dag  ef- 
ter 62  års  medlemskab  af 
Kirken,  stadig  fuldt  ud  aktiv 
i  sit  ward.  Hun  er  et  fanta- 
stisk eksempel  og  forbillede 
for  alle,  og  for  det  og  det 
store  arbejde  du  gennem 
hele  dit  liv  har  udført  øn- 
sker vi  at  sige  dig  TAK. 

SP 

Hvad  er  formålet 
med  livet? 


Fra  forudtilværelsen  til 
jordelivet  og  gennem 
dødens  tunnel  til  åndever- 
den rejste  børnene  i  Køben- 
havns 1 .  Ward  ved  deres 
kvartårlige  aktivitet. 

Frelsesplanen 

Ved  aktivitetsdagen  i  slut- 
ningen af  marts  måned  blev 
børnene  i  Københavns  1 . 
Ward  ført  igennem  hele 
frelsesplanen.  Førstesalen  af 
bygningen  plus  dåbsværel- 
set  var  indrettet  sådan,  at 
værelserne  rummede  alt  fra 
forudtilværelsen  til  det  ce- 
lestiale  rige. 

Ved  børnenes  ankomst 
blev  de  modtaget  af  hvid- 
klædte primaryfunktionæ- 
rer i  forudtilværelsen.  Her 
overværede  de,  hvordan 
Satan  og  Jesus  fremlagde 
hver  deres  plan.  Så  blev 
børnene  i  grupper  sendt  til 
»jorden,«  hvor  de  først  pas- 


Et  blik  ind 
i  det  celestiale  rige 
(Foto:  Hanne  Mogensen) 


serede  sløret,  før  de  kom 
ind  til  den  jordiske  tilvæ- 
relse. Her  fik  de  fortalt, 
hvad  vores  ophold  på  jor- 
den går  ud  på.  Der  var 
plancher,  billeder  og  en  flot 
udstilling  at  se  på. 

Gennem  dødens  tunnel 

Et  stykke  af  gangen  var  ble- 
vet klædt  med  sort,  samt 
lukket  af  for  enderne,  med 
blot  en  lille  åbning  så  lys 
kunne  trænge  ind  for  en- 
den af  tunnelen.  Dette 
skulle  føre  børnene  gennem 
dødens  tunnel.  På  den  an- 
den side  blev  de  modtaget  i 
åndeverden,  hvor  halvde- 
len af  rummet  var  det  lyse 
paradis,  og  den  anden  halv- 


del det  mørke  åndelige 
fængsel.  Nogle  af  børnene 
blev  sendt  i  fængsel,  og  de 
børn,  der  kom  i  paradiset, 
kunne  nu  få  lov  til  af  missi- 
onere og  prøve  at  få  de  an- 
dre til  at  omvende  sig. 

Blev  ført  for  en  dommer 

Efter  opstandelsen  blev  bør- 
nene ført  for  dommeren 
med  sin  kæmpe  bog,  hvor 
de  fik  forklaret,  at  her  ville 


Det  åndelige  fængsel 
(Foto:  Hanne  Mogensen) 


Foran  den  store  dommerbog 
(Foto:  Hanne  Mogensen) 


vi  blive  dømt  for  så  at  blive 
sendt  til  det  rige,  vi  har  for- 
tjent. Dog  var  dette  jo  kun 
en  leg,  så  alle  fik  mulighed 
for  at  besøge  alle  tre  riger, 
for  selv  at  se  forskellen. 

Da  ingen  jo  virkelig  ved, 
hvordan  de  tre  riger  ser  ud 
havde  1 .  Wards  Primary 
valgt  at  gøre  det  på  følgende 
måde:  Det  telestiale  rige  var 
udstyret  med  forskelligt  ku- 
lørt og  grimt  stof.  En  person 
i  laset  og  hullet  tøj  forklare- 
de, hvorfor  hun  var  havnet 
her.  Det  terrestriale  rige  var 
et  almindeligt  klasseværel- 
se, hvor  en  primarylærer 
iklædt  søndagstøj  forklare- 
de, hvad  han  havde  gjort  for 
at  havne  her.  Det  celestiale 
rige  var  holdt  i  hvidt  og 
guld.  Alle  stole  var  beklædt 
i  hvidt  stof,  ja  selv  klaveret 
var  hvidt.  Murstensbagvæg- 
gen  var  også  beklædt  i 
hvidt,  og  overalt  hang  der 
billeder  af  forskellige  temp- 
ler. Det  sukkertempel,  som 
børnene  var  med  til  at  lave 
sidste  år,  var  også  udstillet. 
Her  blev  børnene  belært 
om,  hvad  vi  kan  gøre  her  på 
jorden  for  at  komme  i  det 
celestiale  rige. 

Tegnede  dagens  oplevelse 

I  et  andet  lokale  blev  alle 
børnene  nu  sat  til  at  tegne 
det,  der  havde  gjort  mest 
indtryk  på  dem.  Der  blev 
tegnet  utroligt  mange  ånde- 
lige fængsler  og  dommere 
med  store  bøger. 

Dagen  blev  afsluttet  med 
celestiale  solformede  små- 
kager, terrestriale  stjerne- 
småkager, telestiale  måne- 
kager og  himmelske  boller. 


-  Jeg  behøver  vist  ikke  at 
nævne,  at  børnene  var  ret 
begejstrede  for  aktiviteten, 
siger  Julie  Kamil  Bernskov, 
primarypræsidentinde  i  Kø- 
benhavns 1.  Ward. 

RED. 


Børnene  tegner  deres 
oplevelser 
(Foto:  Hanne  Mogensen) 


25.000  aviser 
omdelt  i  Roskilde 


Gamle  som  unge  kom 
medlemmer  fra  hele 
Københavns  Stav  og  hjalp 
Roskilde  Ward  med  den 
enorme  opgave  de  var  ble- 
vet tildelt.  Nemlig  at  udd- 
dele  25.000  aviser  på  en 
dag. 

Stort  PR  projekt 

Som  omtalt  i  april  num- 
meret af  »KIRKENYT« 
er  Roskilde  Ward  sammen 
med  Horsens  Gren  blevet 
udvalgt  til  at  være  cen- 
trum for  et  nyt  og  spæn- 
dende PR-projekt.  Kirken 
har  i  flere  år  arbejdet  på  at 
udgive  en  avis,  der  på  en 
god  og  positiv  måde  kun- 
ne introducere  mange 
mennesker  til  Kirken,  og 
samtidig  give  et  indblik  i 
vores  hverdag  som  medlem- 
mer. 

Endelig  i  år  er  det  lykke- 
des at  få  projektet  gennem- 
ført, og  man  besluttede  der- 
for i  anledning  af  FN 's  in- 
ternationale familieår  at 
udgive  denne  avis  under 
navnet  »FAMILIEAVI- 
SEN«. 


Avis  uddelt  i  Roskilde 

Lørdag  d.  16  april  1994  var 
dagen  for  projektets  fuldfø- 
relse. 

Medlemmer  i  alle  aldre, 
mest  fra  Roskilde  Ward, 
men  også  fra  andre  enheder 
i  Københavns  Stav,  mødte 
op  for  at  støtte  dette  pro- 
jekt. Uddeling  af  over 
20.000  aviser  var  ingen 
smal  sag.  Chancen  for  at  ru- 
terne overlappede  og  folk 
misforstod  instruktionerne 
var  store.  Der  var  i  alt  120 
ruter,  der  skulle  dækkes,  og 
dette  blev  snildt  klaret  af 
mere  end  120  mennesker, 
der  var  mødt  frem.  Ca.  40 
medlemmer  fra  Roskilde 
deltog  selv,  hvilket  repræ- 
senterer næsten  alle  wardets 
aktive  voksne  medlemmer. 

Ole  Jakobsen,  Stavens 
informationsmedarbejder  i 
Roskilde,  stod  sammen  med 
biskop  Andersen  for  det 
store  projekt. 

Fest  for  de  unge 

Wardet  havde  lørdag  aften 
inviteret  til  spisning  og  dans 
for  alle  de  af  stavens  unge, 


der  ville  komme  og  give  en 
hånd  med.  Det  resulterede 
da  også  i  et  stort  fremmøde 
af  stavens  unge  mennesker. 

-  Dette  er  et  projekt,  vi  i 
Roskilde  ward  har  taget 
imod  med  kyshånd,  siger 
biskop  Niels  Andersen. 

-  Vi  har  på  nuværende 
tidspunkt  kun  to  fuldtids- 
missionærer  tilbage  i  war- 
det. Det  vil  sige,  at  hvis  vi 
skal  have  fremgang,  er  vi 
nødt  til  virkelig  at  lave  no- 
get selv.  I  den  anledning 
har  vi  i  wardet  besluttet  at 
kalde  en  hel  del  nye  stavs- 
missionærer. 

Biskop  Andersen,  der 
blot  for  nyligt  er  blevet  kal- 
det som  biskop,  udtrykker 
sin  taknemlighed  til  med- 
lemmerne i  wardet  for  deres 
villighed  til  afhjælpe  med 
dette  projekt. 

-  Mange  har  villigt  lade 
sig  interviewe,  hvilket  med- 
fører at  de  har  åbnet  sig 
selv  over  for  hele  det  sam- 
fund vi  er  en  del  af  her. 

-  Som  biskop  imponerer 
det  mig,  slutter  Niels  An- 
dersen. 


Optræden  og  udstillinger 

I  forbindelsen  med  udgivel- 
sen af  »Familie  Avisen«  i 
Roskilde  er  der  planlagt  en 
lang  række  aktiviteter  og 
udstillinger  i  byen. 

Københavns  Stavs  store 
koncert  »Fra  Bach  til  Bro- 
adway«  bliver  opført  på 
Roskilde  Amtgymnasium  d. 
7.  maj,  og  Mormonfolke- 
danserne skal  optræde  på 
byens  torv  i  slutningen  af 
april  måned.  Udover  disse 
store  attraktioner  vil  der  på 
Midtsjællands  TV  blive  ud- 
sendt en  del  af  Kirkens  do- 
kumentarfilm, der  er  spe- 
cielt produceret  af  Kirkens 
informationstjeneste.  Disse 
film  behandler  bl.a.  emner 
som  pornografi,  tobaksryg- 
ning og  stofmisbrug. 

Nærmere  oplysninger 
om  sendetid  kan  man  få 
ved  at  henvende  sig  til  Ole 
Jakobsen  fra  Roskilde  Ward 
eller  ved  at  rekvirere  en  ko- 
pi af  »Familie  Avisen«  fra 
informationstjenesten  i  Kø- 
benhavn. 

SP 

Grenens  medlemmer  fisker  ihærdigt.  (Foto:  Pedersen) 


Tegn  og  gæt.  (Foto:  Pedersen) 


En  spændende  labyrint.  (Foto:  Pedersen) 


Hvert  medlem 
en  missionær 


Medlemmer  af  Frederikshavn  Gren  samles 
til  inspirerende  missionær  fireside 


I et  forsøg  på  at  motivere 
grenens  medlemmer  til 
at  missionere  mere  missio- 
nær arbejde  havde  missi- 
onslederen  i  samarbejde 
med  missionærerne  plan- 
lagt en  dejlig  aktivitetsaften 
for  alle  grenens  medlem- 
mer. 

Ved  en  lille  fiskedam  fik 
alle  grenens  medlemmer 
mulighed  for  at  fiske  sig  ind 
i  forskellige  grupper.  Mens 
de  yngste  børn  så  en  film, 
blev  de  forskellige  grupper 
undervist  og  testet  i  evan- 
geliet gennem  mange  sjove 
aktiviteter. 

Der  var  både  lykkehju- 
let, en  tegn  og  gæt-konkur- 
rence samt  en  spændende 


labyrint,  man  skulle  igen- 
nem. Alle  designet  med  det 
formål  for  øje  at  motivere 
grenens  medlemmer  til  at 
blive  bedre  missionærer. 

Som  forfriskninger  blev 
der  serveret  »kærlighedska- 
ge, splitboller,  søg  og  du 
skal  finde  æblekage,«  hvor- 
til der  blev  drukket  »missi- 
onærernes fodsved.« 

Alt  i  alt  en  meget  dejlig 
aften,  der  har  fået  grenens 
medlemmer  til  at  se  frem  til 
de  næste  par  måneders  re- 
sultater i  »marken.« 

Referat  indsendt  af  Søster 
Kirsten  Ingemann  Pedersen, 
medlem  af  Frederikshavn 
Gren.  RED. 


Formålet  med  aftenens  aktivitet.  (Foto:  Pedersen) 


Lykkehjulet,  dog  med  ny  vært  i  studiet.  (Foto:  Pedersen) 

24-'årig  køber 
bagerforretning 
for  tre  millioner 


Norskfødte  Leni  Refvik, 
medlem  af  Horsens 
gren,  vender  tilbage  til  Kir- 
ken efter  mange  års  fravær. 

Sparede  i  mange  år 
For  tre  mill.  kroner  købte 
Leni  for  snart  5  år  siden  en 
stor  bagerforretning.  Da  var 
hun  kun  24  år  gammel. 
Hun  lagde  på  daværende 
tidspunkt  500.000  kr.  på 
bordet.  Wow.  Det  lyder  næ- 
sten, som  om  det  ikke  kan 
være  sandt.  Den  er  god 
nok.  Leni,  der  i  dag  er  ejer 
af  Sundpark  konditoriet, 
havde  i  mange  år  sparet  alle 
sine  penge.  Med  god  vejled- 
ning var  de  i  årenes  løb  ble- 
vet til  en  stor  sum,  der  skul- 
le opfylde  Lenis  barndoms- 
drøm om  at  blive  selvstæn- 
dig forretningsdrivende. 

Arbejdede  i  10  år 
Siden  Leni  var  14  år  gammel, 
har  hun  arbejdet  i  det  samme 
bageri,  for  den  samme  ar- 
bejdsgiver. Det  har  bevirket, 
at  hun  i  årenes  løb  har  udvik- 
let et  rigtig  godt  forhold  til 
sin  chef,  der  nærmest  har 
været  som  en  far  for  hende. 

Det  var  da  også  med 
hans  gode  råd  og  vejled- 
ning, at  Leni  efterhånden 
fik  sin  formue  skrabet  sam- 
men, og  at  hun  i  så  ung  en 
alder  var  i  stand  til  at  købe 
sin  egen  forretning. 

Medlem  af  Kirken 

Leni  er  i  dag  28  år  gammel 
og  er  et  aktivt  medlem  af 


Horsens  gren.  For  tiden  ar- 
bejder hun  som  andenrådgi- 
ver i  Hjælpeforeningens 
præsidentskab. 

-  Det  er  et  pragtfuldt 
stykke  arbejde,  siger  Leni 
med  et  smil. 

Leni,  der  som  så  mange 
af  hendes  generation  er  født 
ind  i  Kirken,  er  meget  glad 
for  i  dag  at  være  et  aktivt 
medlem  af  sin  gren. 

-  Det  er  ikke  mange  år 
siden,  at  Kirken  ikke  var 
det  centrale  i  mit  liv,  siger 
hun.  Efterhånden  som  jeg 
blev  mere  og  mere  revet 
med  af  drømmen  om  at  tje- 
ne penge  og  være  selvstæn- 
dig, blev  der  mindre  og 
mindre  tid  til  Kirken. 

-  Jeg  tror,  at  penge  fri- 
stede mig  mere,  siger  Leni, 
der  siden  hun  var  14  år  al- 
tid har  arbejdet  på  den  ene 
eller  anden  måde. 

Leni  var  som  teenager 
meget  aktiv  i  Kirken  både  i 
seminar  programmet  og  i 
UP.  Men  der  skal  ikke  så 
meget  til  for  at  distrahere 
en  fra  det,  man  godt  ved,  er 
det  rigtige,  fortæller  Leni. 

Penge  fristede 

-  Som  17-18  årig  begyndte 
jeg  at  synes  at  der  skulle  ske 
noget  mere.  Jeg  synes,  at 
jeg  begyndte  at  få  smag  for 
livet  uden  for  Kirken.  Spe- 
cielt mine  jobs.  Det  var  ly- 
sten til  at  tjene  penge,  der 
ligesom  overtog. 

Leni  fortæller  om  sine 
erfaringer  bl.a.  for  at  advare 


Leni  og  Anders  sammen  foran  Sundpark  konditoriet, 

3  årige  Anders  hjælper  mor  med  leverancen.  (Foto:  Refvik) 


andre  unge  med  samme  ly- 
ster. Det  er  godt  at  have  ar- 
bejdsinitiativ,  det  er  ok  at 
ville  tjene  penge,  men  man 
skal  passe  på  ikke  at  lade 
det  overtage  hele  ens  liv  og 
lade  det  fører  en  væk  fra  de 
ting,  som  man  godt  ved  er 
rigtige. 

Ville  gerne  tilbage 
til  Kirken 

-  Jeg  havde  hele  tiden 
ønsket  om  at  komme  tilba- 
ge til  Kirken,  fortæller  Le- 
ni. Det  var  dog  først,  da  jeg 
blev  gravid  med  min  nu  3- 
årige  søn,  at  jeg  begyndte  at 
gøre  noget  ved  det. 

Endnu  mens  jeg  lå  på 
hospitalet  kom  medlem- 
merne fra  grenen  og  besøg- 
te mig.  Det  gav  lige  nøjag- 
tig den  opmuntring,  der 
skulle  til  for  at  få  mig  tilba- 
ge til  Kirken. 

Min  mor  var  fantastisk, 
og  hun  gav  mig  ikke  andet 
end  støtte  og  opmuntring. 

-  Det  var  ikke  moral- 
prædikener, jeg  havde  brug, 
fortæller  Leni,  men  tværti- 
mod folks  støtte  og  kærlig- 
hed. 

-  Det  fik  mig  til  at  tage 
beslutningen  om  at  vende 
tilbage  til  Kirken.  Jeg  havde 
altid  godt  vidst,  at  Kirken 
var  sand. 

-  Nu  har  jeg  selvfølgelig 
fået  en  masse  erfaringer  og 
en  dejlig  lille  guldklump. 

Leni  i  fuldt  gang  i  sit  bageri. 

(Foto:  Refvik) 


Disse  ting  ville  jeg  ikke  væ- 
re foruden.  Dog  vil  jeg  be- 
stemt ikke  anbefale,  at  folk 
går  ud  og  prøver  livet  på 
den  måde. 

Horsens  gren 

Leni  er  meget  glad  for  at 
være  en  del  af  grenen  i 
Horsens.  Hun  fortæller 
stolt  om  det  gode  sammen- 
hold medlemmerne  har. 

-  1  øjeblikket  arbejder 
grenen  på  overtid  p.g.a.  det 
avisprojekt,  vi  har  fået  til- 
delt, siger  Leni. 

Vi  mangler  kun  nogle  få 
præstedømmebærere,  før  vi 
kan  blive  et  Ward,  og  det  er 
noget,  Leni  som  medlem  af 
grenen  ser  frem  til. 

At  Leni  har  noget  at  til- 
byde grenens  mecilemmer, 
kan  der  ikke  herske  tvivl 
om.  Her  er  en  frisk  og  glad 
pige,  som  absolut  gør  en 
forskel,  hvor  hun  kommer 
frem. 

SP 

Medlemmer  i 
hele  Danmark  deltager  i 
generalkonferencen 

For  første  gang  havde  vi  i  Danmark, 
sammen  med  de  3  øvrige  skandinaviske  lande,  mulighed  for  at  deltage 
i  konferencen  via  Kirkens  eget  satellitsystem 


Danske  medlemmer  overværer  for  første  gang  konferencen  direkte 


Søndag  d.  3.  april  1994 
skrev  vi  i  Kirken  igen 
historie,  idet  vi  som  med- 
lemmer her  i  Danmark  for 
første  gang  havde  mulighed 
for  direkte,  via  satellit,  at 
deltage  i  Kirkens  aprilkon- 
ference 1994-  Dette  var 
Kirkens  164  årlige  konfe- 
rence. 

Der  var  forud  for  konfe- 
rencen, i  både  Fredericia  og 
København,  brugt  mange 
arbejdstimer  og  professionel 
ekspertise  for  at  få  det  dyre 
tekniske  udstyr  klar  til  selve 
konferencen. 


1  København  var  alle  nor- 
male kirkemøder  aflyst  den 
dag,  og  alle  stavens  med- 
lemmer var  inviteret  til  at 
deltage  i  konferencens  mø- 
der. Der  var  et  godt  frem- 
møde fra  alle  stavens  enhe- 
der. I  bygningen  på  Magle- 
gårds allé  var  der  mulighed 
for  at  høre  den  danske 
oversættelse  i  kirkesalen  og 
den  store  GUF-sal.  Der  var 
ligeledes  et  lokale  for  for- 
ældre med  små  børn,  hvor 
også  den  danske  oversæt- 
telse blev  transmitteret. 
Herudover  var  der  mulig- 


hed for  at  overvære  gene- 
ralkonferencen på  engelsk, 
et  tilbud  til  besøgende  og 
ikke-dansktalende  medlem- 
mer i  staven.  Alle  lokaler 
var  pænt  fyldt  op.  Omkring 
600  var  til  stede  i  Køben- 
havn. 

o 

I  Århus  Stav  blev  man 
på  grund  af  afstande  og  en 
meget  mindre  bygning  nødt 
til  at  begrænse  antallet  af 
ward  og  grene,  der  blev  in- 
viteret til  at  deltage  i  kon- 
ferencen. Man  havde  såle- 
des valgt  at  invitere  de 
ward  og  grene,  der  lå  tæt- 


test på  Fredericia.  Der  var  i 
alt  131  tilstede  i  bygningen 
i  Fredericia. 

-  Dette  var  ikke  helt  så 
mange,  som  vi  havde  reg- 
net med,  siger  Stavspræsi- 
dent  Carsten  Larsen.  Alle 
vores  enheder  afholdt  deres 
normale  møder  den  dag,  og 
det  gjorde  det  jo  nok  lidt 
vanskeligere  for  mange  at 
vores  medlemmer  at  deltage 
i  konferencen  oveni. 

-  Men  det  er  helt  sikkert 
noget,  vi  vil  arbejde  på  til 
næste  konference,  slutter 
Præsident  Larsen. 

Mormon  forum 


Hvad  kan  vi  gøre  for 
at  alle  i  familien  får 
udbytte  af  general^ 
konferencen  ? 


Marianne  Andersen, 
Roskilde  Ward 
-  I  vores  familie  besluttede 
vi,  at  vi  samlet  ville  tage  til 
generalkonferencen.  Derfor 
kunne  vi  også  kun  deltage  i 
et  af  møderne.  6  timer  er 
alt  for  lang  tid  for  små  børn 
at  sidde  stille. 

-  Jeg  synes,  det  kunne 
være  en  god  idé  at  bruge 
konferencens  taler  som  ån- 
delige tanker  eller  lektier  til 
familieaften. 

En  anden  idé  kunne  væ- 
re, at  man  i  Primary  og  AP/ 
UP  også  kunne  bruge  kon- 
ferencens taler,  enten  som 
lektier  eller  åndelige  tanker. 
Man  kunne  fx  udvælge  en- 
kelte taler,  der  er  aktuelle 
for  både  børn  og  unge. 


Carsten  Larsen, 
Stavspræsident, 
Århus  Stav 


-  Jeg  synes,  at  det  var  utro- 
ligt dejligt  at  være  til  stede 
ved  konferencen.  Nærhe- 
den til  brødrene  var  en  op- 
levelse i  sig  selv.  Man  lige- 
som fornemmede,  at  vi  var 
der  selv.  Jeg  synes,  at  det 
var  en  glæde  at  være  sam- 
men med  søskende,  og  for 
mig  var  det  en  meget  ånde- 
lig oplevelse.  Nu  behøver  vi 
ikke  mere  blot  læse  om  ge- 
neralkonferencen, men  vi 
kan  selv  opleve  den.  Jeg 
glæder  mig  til  at  læse  kon- 
ferencestjernen, når  den 
udkommer. 

Min  nærhed  til  brødrene 
er  vokset.  Vi  må  i  Danmark 


ligge  os  på  sinde  at  skabe 
en  tradition  for  at  deltage  i 
konferencen. 

Dette  er  virkelig  en  ver- 
densomspændende kirke. 


Johan 

Stenholm  Koch, 
Stavspræsident, 
Københaxm 
Stav 


Søndag  d.  3.  april  nåede  vi 
i  de  nordiske  lande  et  skridt 
videre  i  den  udvikling,  som 
finder  sted  i  hele  Kirken.  På 
den  dag  modtog  vi  for  før- 
ste gang  generalkonferen- 
cens budskaber  direkte  via 
satellit.  For  første  gang  sad 
vi,  som  en  stav,  med  til  dis- 
se møder,  som  vi  hidtil  har 
modtaget  enten  i  form  af 
video  eller  som  særnummer 
i  Stjernen,  med  op  til  3-4 
måneders  forsinkelse,  og 
kunne  modtage  det  på  vo- 
res eget  sprog. 

For  mig  var  det  en  stor 
oplevelse,  at  lytte  til  Kir- 
kens generalautoriteters 
budskaber  samt  føle  ånden  i 
disse.  Jeg  vil  også  gerne  rose 
stavens  medlemmer  for  de- 
res fremmøde  og  deltagelse. 
Hermed  var  vi  alle  med  til 
at  gøre  det  til  en  åndelig 
oplevelse,  med  til  at  gøre 
vores  vidnesbyrd  stærkere, 
og  med  til  at  gøre  os  til  en 
enhed. 

Jeg  ser  frem  til,  at  dette 
er  noget,  der  vil  gentage  sig 
hvert  halve  år,  samt  hvis 
der  skulle  blive  andre  mø- 
der, der  vil  blive  transmitte- 
ret, at  vi  så  kan  være  der. 
Jeg  nød  især  ældste  Russel 
M.  Nelsons  tale  om  at  være 
tolerant  og  at  tolerere. 

Lars  Lunddahl, 
Københavns  1 .  Ward 
Jeg  synes,  at  det  er  vigtigt, 
at  vi  forbereder  vores  børn. 


Vi  må  forklare  dem,  at  vi 
ikke  bare  skal  hen  i  Kirken 
og  se  TV.  Jeg  synes,  det  er 
en  god  idé  at  give  vores 
børn  en  forståelse  af,  hvor 
mange  ressourcer  Kirken 
har  brugt  på  at  give  os  mu- 
lighed for  at  deltage  i  gene- 
ralkonferencen. Hvis  bør- 
nene er  gamle  nok  til  at 
forstå  det  kunne  man  godt 
forklare,  hvordan  signalet 
kommer  fra  Salt  Lake  til 
Washington,  så  op  til  en  sa- 
tellit og  ned  til  os.  De  vil 
sikkert  synes,  det  er  spæn- 
dende. 

Børnene  skal  selvfølgelig 
sidde  på  deres  plads,  og  der- 
for synes  jeg  det  er  vigtigt, 
at  forældrene  selv  sætter  et 
eksempel.  Det  kan  ikke 
nytte  noget,  vi  står  nede 
bagved  og  snakker.  Vores 
børn  har  en  søndagstaske 
med  ting,  de  kun  bruger  om 
søndagen. 

For  de  lidt  større  børn 
kunne  man  fx.  lave  et  lille 
spørgeskema,  hvor  de  un- 
der mødet  skal  holde  øje 
med,  hvilke  sange  der  bli- 
ver sunget,  hvem  der  hol- 
der tale,  og  hvor  mange 
mænd  og  kvinder  og  den 
slags  ting.  Så  kunne  man 
om  mandagen  følge  det  op 
og  se,  hvordan  de  klarede 
sig.  Jeg  synes  det  er  vigtigt 
at  tale  med  børnene  og 
få  deres  indtryk  og  feed- 
back. 

Lians  Andersen, 
Allerød  Ward 

I  vores  familie  havde  vi  be- 
sluttet at  se  konferencen 
hjemme  hos  os  selv,  da  vi 
har  en  parabolantenne.  Der 
er  ingen  tvivl  om,  at  hvis  vi 
ikke  havde  fået  konferen- 
cen ned  på  parabolen,  så 
ville  vi  ikke  have  set  så  me- 
get, som  vi  gjorde.  Vi  så 
faktisk  alt,  hvad  der  blev 
sendt. 


Min  bror  og  svigerinde 
var  på  besøg  og  så  konfe- 
rencen sammen  med  os.  Ef- 
ter den  første  time  mistede 
de  mindre  børn  interessen. 
De  gik  så  ovenpå  og  så  en 
åndelig  video,  vi  på  forhånd 
havde  udvalgt. 

Vi  kunne  nu  selv  fort- 
sætte i  ro  og  mag  med  at 
deltage  i  konferencen. 

Der  er  ingen  tvivl  om,  at 
sådan  vil  vi  også  gøre  det 
næste  gang.  Vi  havde  en 
meget  positiv  oplevelse.  Vi 
havde  perfekt  lyd  og  billede 
og  forstod  alt,  hvad  der  blev 
sagt. 

Vi  har  desuden  optaget 
konferencen  på  bånd,  så  nu 
kan  vi  bruge  talerne  til  fa- 
milieaften, eller  hvis  der  er 
noget  nogen  ville  høre 
igen. 

Ingelise  Ilskov  Sloman, 
medlem  af  Fredericia  Ward 
Jeg  har  boet  i  USA,  hvor 
man  selvfølgelig  fik  alle  ses- 
sionerne. Da  de  fleste  men- 
nesker normalt  ikke  kan 
deltage  i  alle  møderene  var 
der  tradition  for,  at  alle  del- 
tog i  søndagens  hovedmøde. 
Som  regel  var  der  en  eller 
anden  form  for  børnehave. 
Det  synes  jeg  også  ville  væ- 
re en  god  idé  her  i  Dan- 
mark. Da  jeg  er  enlig  mor  er 
det  nok  den  eneste  måde, 
jeg  kan  få  noget  ud  mødet. 
Alternativet  er  at  få  en  bar- 
nepige, men  jeg  synes  også 
det  er  vigtigt,  at  børn  kom- 
mer med  til  kirkearrange- 
menter, så  de  ved,  hvad  det 
er  forældrene  er  engageret  i. 

Det  ville  også  være  dej- 
ligt, hvis  wardet  optog  kon- 
ferencen på  videobånd,  så 
man  i  fred  og  ro  kan  se  de 
taler,  man  synes  bedst  om. 
Måske  endda  kun  koncen- 
trere sig  om  en  enkelt  og 
virkelig  få  noget  ud  af  den 
tale. 

Biskop  Hales  kaldet  til 
De  Tolvs  Kvorum 

Ny  præsiderende  biskop  kaldet  Seks  nye  kaldelser  til  De  Halvfjerds'  Kvorummer 


Præsiderende  biskop 
Robert  D.  Hales,  61, 
blev  opretholdt  som  med- 
lem af  De  Tolv  Apostles 
Kvorum  ved  Kirkens  april- 
konference, der  blev  af- 
holdt den  3.-4.  april  1994  i 
Salt  Lake  City.  Han  indta- 
ger den  ledige  plads,  som 
opstod  ved  ældste  Marvin 
J.  Ashtons  død  i  februar. 

Ældste  Hales  efterfølges 
som  præsiderende  biskop  af 
ældste  Merrill  j.  Bateman, 
57.  Ældste  Bateman  blev  i 
1992  kaldet  som  medlem  af 
De  Halvfjerds'  Andet  Kvo- 
rum og  har  tjent  som  præsi- 
dent for  Det  Nordasiatiske 
Område. 

Det  Første  Præsident- 
skab har  ligeledes  kaldet 
ældste  Cree-L  Kofford  fra 
De  Halvfjerds'  Andet  Kvo- 


rum til  De  Halvfjerds'  Før- 
ste Kvorum  samt  kaldet  fem 
nye  medlemmer  af  De 
Halvfjerds'  Andet  Kvorum: 
Claudio  Roberto  Mendes 
Costa,  Sao  Paulo,  Brasilien; 
W.  Don  Ladd,  Potomac, 
Maryland;  James  O  Mason, 
Farmington,  Utah;  Dieter  F. 
Uchtdorf,  Mannheim, 
Tyskland  samt  Lance  B. 
Wickman,  Poway,  Califor- 
nien. 

Ældste  Hales  blev  opret- 
holdt som  assistent  til  De 
Tolv  i  1975  og  har  været 
medlem  af  De  Halvfjerds' 
Første  Kvorum  siden  1976 
samt  præsiderende  biskop 
siden  1985.  Han  har  tjent 
som  præsident  for  England 
London-missionen  og  som 
førsterådgiver  i  søndagssko- 
lens hovedbestyrelse. 


Her  ses  de  6  nye  medlemmer  af 


Han  tog  eksamen  fra  Uni- 
versity  of  Utah,  meldte  sig 
til  det  amerikanske  luftvå- 
ben, hvor  han  blev  jagerpi- 
lot. Efter  sin  tilbagevenden 
til  det  civile  liv  tog  han  en 
magistergrad  fra  Harvard- 
universitetet, og  indledte 


De  Halvfjerds'  Andet  Kvorum. 

derefter  en  lovende  forret- 
ningskarriere  som  direktør 
for  internationale  selskaber 
i  England,  Tyskland  og  Spa- 
nien. 

Overalt,  hvor  ældste 
Hales  har  boet,  har  han  al- 
tid accepteret  kaldelser  i 
Kirken,  bl.a.  som  grenspræ- 
sident  og  biskop  i  Frankfurt 
i  Tyskland  samt  som  grens- 
præsident  i  Sevilla  i  Spani- 
en. 

Ældste  Hales  siger 
om  sin  nye  kaldelse: 
»Forestil  jer,  hvad  det 
betyder  for  en  lille  dreng 
fra  New  York,  som  lærte 
navnene  på  alle  apost- 
lene udenad,  da  jeg  var 
diakon.  Jeg  troede  aldrig, 
at  jeg  selv  ville  blive  en  af 
dem.« 

Ældste  Hales  og  søster 
Mary  Elene  Crandall  Hales 
har  to  sønner.  (Mere  detal- 
jerede biografier  af  ældste 
Hales  og  de  nyligt  opret- 
holdte Brødre  vil  blive  of- 
fentliggjort i  julinummeret 
af  Stjernen). 

MORMON-OPLEVELSER 


TROENS  ARV 


Storslået  film  om  Kirkens  historie  vises  til  tusinder  i  Salt  Lake  City 


Eddie  Kamil.  (Foto:  Karnil) 


Som  de  fleste  sikkert  er 
klar  over,  har  Kirken 
produceret  en  film,  der 
hedder  »Legacy,«  som  bety- 
der »arv.«  Den  vises  flere 
gange  om  dagen  på  alle 
hverdage  i  den  store  bio- 
grafsal i  den  nyindrettede 
Joseph  Smith  bygning  (tid- 
ligere Hotel  Utah)  lige  ved 
siden  af  Tempelpladsen  i 
Salt  Lake  City.  Billetterne 
er  gratis,  men  der  er  lang 
ventetid.  Medlemmerne  i 
Utah  er  blevet  bedt  om  at 
vente  med  at  se  filmen  til 
senere,  med  mindre  de  har 
gæster  med  fra  andre  stater 
eller  lande. 

Dansker  overværer  film 

For  nylig  var  min  hustru  og 
jeg  og  vores  to  små  børn  på 
besøg  i  Provo,  hvor  to  af 
vores  ældste  børn  bor.  De 
havde  skaffet  billetter  til 
ovennævnte  film  2  måne- 
der før. 

Filmen  er  uden  propa- 
ganda og  meget  bevægende. 
Den  begynder  med  billeder 
af  statuen  Moroni,  der  bli- 
ver hejst  op  til  spiret  af 
templet  i  Salt  Lake  City 
omkring  år  1880-1885.  Så 
følger  man  en  ældre  kvinde. 


som  sidder  og  fortæller  sit 
barnebarn  sit  livs  historie. 
Tiden  skrues  tilbage  til 
kvindens  barndom  -  hendes 
far  er  medlem  af  Kirken  og 
Joseph  Smith  kommer  i  de- 
res hjem.  Deres  tro  bliver 
styrket  bl.a.  gennem  en 
svær  sygdom,  som  Joseph 
Smith  helbreder  dem  for.  1 
filmen  følger  man  nogle  af 
de  frygtelige  forfølgelser,  de 
kommer  ud  for,  hvor  pøbel- 
hobe til  hest  med  sværtede 
ansigter  brænder  huse  af  og 
slår  ihjel.  Man  ser  bl.a.  Jo- 
seph Smith  blive  dyppet  i 
tjære  og  rullet  i  fjer  -  meget 
stærke  scener.  Det  hele  er 
dog  ikke  kun  sort.  Faderen 
bliver  kaldet  på  mission  til 
England  -  kommer  til  Liver- 
pool -  hvor  en  ung  mand 
bl.a.  bliver  omvendt  til  Kir- 
ken og  tager  med  tilbage  til 
USA.  På  det  tidspunkt  er 
kvinden  blevet  en  ung  pige 


og  bliver  gift  med  den  unge 
mand.  Forfølgelserne  fort- 
sætter, og  man  ser  fordrivel- 
sen til  Nauvoo,  arbejdet 
med  templet,  reaktionen  da 
de  får  at  vide,  at  Joseph 
Smith  er  blevet  skudt,  fær- 
diggørelsen af  templet,  van- 
dringen med  håndkærrer  til 
Utah  og  trængslerne  i  bl.a. 
Winter  Quarters. 

Man  ser,  at  hendes  mand 
under  trængslerne  bliver 
hvervet  til  hæren  for  at 
kæmpe  i  krigen  mod  Mexi- 
co, og  hvordan  han  kom- 
mer uskadt  tilbage,  som  og- 
så var  lovet.  Filmen  ender, 
som  den  begynder,  med  den 
ældre  kvinde,  der  slutter  hi- 
storien af. 

Når  lyset  går  op,  sidder 
man  tavs,  bevæget  og  ry- 
stet. Når  man  er  kommet 
sig  efter  et  stykke  tid,  tæn- 
ker man  på  vores  nuværen- 
de velfærdssamfund,  og 


Eliza,  syg  med  sumpfeber  i 
Commerce,  Illinois.  (Foto: 
Ensign) 

hvor  mange  af  os,  der  går 
og  beklager  os  over  alt  mu- 
ligt. Gad  vide,  om  vi  kunne 
have  udholdt  de  strabadser 
og  holdt  fast  ved  Kirken. 

Vi  må  takke,  fra  vores 
hjertes  inderste  dyb,  pione- 
rerne for  den  arv,  de  har  gi- 
vet os,  samt  for  den  fremra- 
gende film,  der  giver  et  le- 
vende billede  af,  hvordan 
det  må  have  foregået. 

Filmen  er  instrueret  af 
Keith  Merrill,  tidligere  mis- 

Eliza,  hovedpersonen  i  filmen 
ankommer  sammen  med  sin 
familie  til  Independence , 
Missouri.  (Foto:  Ensign) 


De  hellige  blev  rullet  i  tjære 
og  fjer.  (Foto:  Ensign) 

sionær  i  Danmark.  (1961- 
62)  på  opfordring  af  Gor- 
don B.  Hinckley.  Der  er 
brugt  professionelle  skue- 
spillere. »Legacy«  er  filmet 
»on  location«  i  Liverpool, 
Nauvoo,  Wyoming  og  Salt 
Lake  City,  og  det  tog  kun  et 
år  at  lave  den. 

Eddie  Karnil  er  medlem  af 
Odense  2 .  Ward  i  Århus 
Stav. 

Kirkenyts  læsere  med  person- 
lige mormon  oplevelser  opfor- 
dres til  at  indsende  deres  ople- 
velser til  Stjernens  redaktion. 


De  hellige  hygger  Herrens 
tempel.  (Foto:  Ensign) 


Ældste  Clinton  L. 
Cutler  fra  De  Halv- 
fjerds blev  født  i  julen  og  dø- 
de i  påsken,  d.  9.  april.  Hans 
liv  var  præget  af  tro,  fortalte 
præsident  Gordon  B.  Hinc- 
kley, førsterådgiveren  i  Det 
Første  Præsidentskab. 

Præsident  Hinckley,  der 
præsiderede  ved  ældste 
Cutlers  begravelse,  fortalte, 
at  ældste  Cutler  blev  ansat 
som  telefonmontør  og  trak 
sig  tilbage  mere  end  tre  år- 
tier senere  fra  en  høj  stil- 
ling i  selskabet.  »Han  be- 
vægede sig  op  ad  stigen  ved 
sin  integritet,  ærlighed  og 
sit  hårde  arbejde  -  en  enkel 
integritet  ...  som  siger  mere 
end  en  lang,  lang  prædiken 
kunne  sige.« 


Ældste  Clinton  L»  Cutler 
begraves 


Ældste  Cutler,  der  døde  af 
kræft  i  en  alder  af  64  år, 
blev  opretholdt  som  med- 
lem af  De  Halvfjerds'  An- 
det Kvorum  d.  3 1 .  marts 
1990.  Da  han  blev  kaldet 
som  halvfjerdser,  tjente  han 
som  missionspræsident  i 
Seattle,  Washington. 

Ældste  Cutler  blev  født 
d.  27.  december  1929  i  Salt 
Lake  City  og  fik  et  vidnes- 
byrd tidligt  i  livet.  »Min 


mor  havde  en  Børnebibel,« 
sagde  han,  da  han  var  ble- 
vet kaldet  som  halvfjerdser. 
»Som  lille  dreng  læste  hun 
dem  højt  for  mig.  Disse 
storslåede  bibelheltes  histo- 
rier inspirerede  mig.« 

Som  ung,  på  Jordan 
High  School,  var  Clint 
elevrådsformand.  Her  mød- 
te han  også  sin  fremtidige 
hustru,  Carma  Nielsen  (de 
blev  viet  i  templet  i  Salt 


Lake  City  den  22.  juni 
1949),  og  han  udviklede  en 
stor  forkærlighed  for  ba- 
sketball. Han  var  meget 
dygtig  til  sport  og  fik  et  ba- 
sketball-sholarship  på  Utah 
State  University.  Et  år  se- 
nere skiftede  han  til  Uni- 
versity of  Utah,  hvor  han 
tog  sin  eksamen  med  ud- 
mærkelse og  samtidig  arbej- 
dede på  en  bachelor  i 
idræt. 

Som  generalautoritet 
tjente  ældste  Cutler  som 
andenrådgiver  i  præsident- 
skabet for  søndagsskolens 
bestyrelse  fra  oktober  1991 
til  august  1992  og  som  før- 
sterådgiver fra  august  1992. 
Han  var  også  vicedirektør 
for  Kirkens  slægtshistoriske 
afdeling. 

Ældste  Cutler  efterlader 
sin  hustru,  Carma,  seks 
børn  og  otteogtyve  børne- 
børn. 

